**Z A P I S N I K**

sa 20. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 20. prosinca 2023. godine s početkom u 12,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Antun Lukić,
6. Mihael Sabadoš
7. Robert Mesaroš
8. Dejan Ljikar
9. Tomislav Panenić

**Odsutni članovi Općinskog vijeća:**

1. Branislav Mišljenović, najavio izostanak

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Kata Cvitković - pročelnica JUO
3. Marija Filipović - računovodstveni referent

**Odsutan:**

1. Slavko Ždinjak, zamjenik općinskog načelnika iz reda pripadnika rusinske nacionalne manjine

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 9 vijećnika od 10 vijećnika) i da se mogu donositi pravovaljane odluke.

Predsjednik daje dnevni reda na glasanje, te utvrđuje da je sa 9 glasova „ZA“, odnosno jednoglasno usvojen predloženi dnevni red.

DNEVNI RED:

1. Prijedlog II. izmjene i dopuna Programa građenja komunalne infrastrukture u 2023. g.
2. Prijedlog II. izmjena i dopuna Programa održavanja komunalne infrastrukture za 2023. g.
3. Prijedlog II. izmjena i dopuna Programa utroška sredstava šumskog doprinosa za 2023. g.
4. Prijedlog II. izmjena i dopuna Programa socijalne skrbi za 2023. g.
5. Prijedlog Odluke o stavljanju van snage Programa utroška sredstava naknade za zadržavanje nezakonito izgrađene zgrade u prostoru za 2023.g.
6. Prijedlog II. izmjena i dopuna Proračun Općine Tompojevci za 2023. i projekcija za 2024**.** i 2025.
7. Prijedlog Programa građenja komunalne infrastrukture u 2024. g.
8. Prijedlog Programa održavanja komunalne infrastrukture za 2024. g.
9. Prijedlog Programa utroška sredstava šumskog doprinosa za 2024. g.
10. Prijedlog Programa utroška sredstava naknade za zadržavanje nezakonito izgrađene zgrade u prostoru za 2024.g.
11. Prijedlog Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta na području Općine Tompojevci za 2024. godinu.
12. Prijedlog Programa utroška sredstava od prodaje obiteljskih kuća u državnom vlasništvu na području Općine Tompojevci u 2024. godini.
13. Prijedlog Programa socijalne skrbi za 2024. g.
14. Prijedlog Programa javnih potreba u kulturi za 2024. g.
15. Prijedlog Programa javnih potreba u sportu za 2024. g.
16. Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2024. godini.
17. Prijedlog Proračuna Općine Tompojevci za 2024. i projekcije za 2025**.** i 2026**.** g.
18. Prijedlog Odluke o izvršenju Proračuna Općine Tompojevci za 2024. g.
19. Prijedlog Odluke o kratkoročnom zaduženju Općine Tompojevci.
20. Prijedlog Odluke o visini grobnih naknada.
21. Prijedlog Odluke o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci.
22. Prijedlog Odluke o izmjeni i dopuni Odluke o plaći i naknadi Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci.
23. Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Tompojevci.
24. Analiza stanja sustava civilne zaštite na području Općine Tompojevci u 2023.g.
25. Godišnji plan razvoja sustava civilne zaštite na području Općine Tompojevci za 2024. g.

Prije prelaska na dnevni red Predsjednik je otvorio raspravu o zapisniku sa 19. sjednice Općinskog vijeća Općine Tompojevci, održane dana 09. studenog 2023. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 9 glasova „ZA“ usvojilo Zapisnik.

**Točka 1.**

**Prijedlog II. Izmjena i dopuna Programa građenja komunalne infrastrukture u 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković -*  u II. Izmjenama i dopunama Programa građenja komunalne infrastrukture u 2023. godini planirana sredstva su se smanjila sa 230.030,00 eura na 171.110,00 eura (pojašnjava zašto je došlo do smanjenja).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog II. Izmjena dopuna Programa građenja komunalne infrastrukture u 2023. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 2.**

**Prijedlog II. Izmjena i dopuna Programa održavanja komunalne infrastrukture za 2023. g.**

Predsjednik daje riječ Kati Cvitković (izvjestiteljici ove točke).

*Kata Cvitković -*  u II. Izmjenama i dopunama Programa održavanja komunalne infrastrukture za 2023. godini planirana sredstva su se smanjila sa 145.441,00 eura na 119.039,00 eura. (pojašnjava zašto je došlo do smanjenja).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog II. Izmjena i dopuna Programa održavanja komunalne infrastrukture za 2023. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 3.**

**Prijedlog II. izmjena i dopuna Programa utroška sredstava šumskog doprinosa za 2023. g**

Predsjednik daje riječ Kati Cvitković (izvjestiteljici ove točke).

*Kata Cvitković -* u II. Izmjenama i dopunama Programa **utroška sredstava šumskog doprinosa za 2023. g**planirana sredstva su se smanjila sa 28.010,00 eura na 26.500,00 eura, (pojašnjava gdje će se utrošiti planirana sredstva i zašto je došlo do smanjenja).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava šumskog doprinosa za 2023. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 4.**

**Prijedlog II. izmjena i dopuna Programa socijalne skrbi za 2023. g.**

Pr**e**dsjednik daje riječ Kati Cvitković izvjestiteljici ove točke.

*Kata Cvitković-* u II. Izmjenama i dopunama Programa socijalne skrbiza 2023. g. planirana sredstva su se smanjila sa 34.840,00 eura na 24.590,00 eura (pojašnjava zašto je došlo do smanjenja).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog II. Izmjena i dopuna Programa socijalne skrbi za 2023. g.na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen**

**Točka 5.**

**Prijedlog Odluke o stavljanju van snage Programa utroška sredstava naknade za zadržavanje nezakonito izgrađene zgrade u prostoru za 2023.g**

Pr**e**dsjednik daje riječ Kati Cvitković izvjestiteljici ove točke.

*Kata Cvitković -* Program utroška sredstava naknade za zadržavanje nezakonito izgrađene zgrade u prostoru za 2023.g se stavlja van snage iz razloga što u 2023. godini nije bilo prihoda od naknade za zadržavanje nezakonito izgrađene zgrade u prostoru ( nije izdano niti jedno rješenje).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Prijedlog Odluke o stavljanju van snage Programa utroška sredstava naknade za zadržavanje nezakonito izgrađene zgrade u prostoru za 2023.g na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 6.**

**Prijedlog II. Izmjena i dopuna Proračun Općine Tompojevci za 2023. i projekcija**

**za 2024. i 2025. g.**

Predsjednik daje riječ Mariji Filipović izvjestiteljice ove točke.

*Marija Filipović* – II. Izmjenama i dopunama ovog dokumenta mijenja se samo proračun za 2023. Izmjenama proračuna smanjuju se prihodi 2.486.523,00 eura na 1.297.869,00 eura. Također su se smanjili i rashodi sa 2.703.124,00 eura na 1.392.924,00 eura. Razlika između rashoda i prihoda pokrit će se iz viška prihoda iz prošlih godina u iznosu od 95.055,00 eura (pojašnjava nastale promjene). Što se tiče izmjena programa pojašnjeno je u prethodnim točkama.

Predsjednik otvara raspravu.

Tomislav Panenić – iznio svoje stajalište o trošenju viška prihoda iz prethodnih godina (pita koliko je još ostalo viška prihoda) i kako će se to odraziti na buduće razdoblje.

Općinski načelnik – pojašnjava da se iz tih prihoda sufinanciraju projekti koji su prijavljeni i prošli na natječajima (za razliku od prijašnjih godina broj projekata je znatno porastao, sa 2 na 12).

Marija Filipović daje pojašnjenje koliko je još ostalo viška prihoda.

Predsjednik zatvara raspravu i daje prijedlog II. Izmjena i dopuna Proračun Općine Tompojevci za 2023. i projekcija za 2024. i 2025. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen**

**Točka 7.**

**Prijedlog Programa građenja komunalne infrastrukture u 2024. g.**

Predsjednik daje riječ Kati Cvitković (izvjestiteljici ove točke).

*Kata Cvitković -*  Program građenja komunalne infrastrukture u 2024. g. planiran je u iznosu od 619.857,00 eura. Sredstva su predviđena za građenje građevina komunalne infrastrukture koje će se graditi u uređenim dijelovima građevinskog područja (pojašnjava po stavkama), građevine komunalne infrastrukture koje će se graditi izvan građevinskih područja (pojašnjava po stavkama) i postojeće građevine komunalne infrastrukture koje će se rekonstruirati i način rekonstrukcije, (pojašnjeno po stavkama).

Predsjednik otvara raspravu.

Tomislav Panenić – vidi da je planirana rekonstrukcija svlačionice u Berku, pa pita hoće li nogometni klub u Berku funkcionirati

Općinski načelnik – kad su se projekti pripremali, klub je funkcionirao, a radi se na tome da i dalje nastavi sa radom.

Predsjednik zatvara raspravu i daje Prijedlog Programa građenja komunalne infrastrukture u 2024. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 8.**

**Prijedlog Programa održavanja komunalne infrastrukture za 2024. g.**

Predsjednik daje riječ Kati Cvitković (izvjestiteljici ove točke).

*Kata Cvitković -*  Program održavanja komunalne infrastrukture za 2024. g. planiran je u iznosu od 153.299,00 eura. Sredstva su predviđena za održavanje nerazvrstanih cesta, građevina i uređaja javne namjene, javne rasvjete, javnih površina na kojima nije dopušten promet motornim vozilima, javnih zelenih površina i čistoće javnih površina, groblja, deratizacija i dezinsekcija i veterinarsko-higijeničarski poslovi (pojašnjeno po stavkama).

Predsjednik otvara raspravu.

Tomislav Panenić – sredstvo s kojim se vrši deratizacija nije učinkovito, razgovarati s provoditeljima deratizaciji kako to poboljšati.

Općinski načelnik – ukazati ćemo na taj problem idućim provoditeljima deratizacije.

Predsjednik zatvara raspravu i daje Prijedlog Programa održavanja komunalne infrastrukture za 2024. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 9.**

**Prijedlog Programa utroška sredstava šumskog doprinosa za 2024. g.**

Predsjednik daje riječ Kati Cvitković (izvjestiteljici ove točke).

*Kata Cvitković -* Programom utroška sredstava šumskog doprinosa za 2024. g., planiraju se sredstva od šumskog doprinosa u iznosu od 25.800,00 eura, a ista će se utrošiti za izgradnju parkirališta kod nogometnog igrališta i bočališta u Tompojevcima.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava šumskog doprinosa za 2024. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 10.**

**Prijedlog Programa utroška sredstava naknade za zadržavanje nezakonito**

**izgrađene zgrade u prostoru za 2024.g.**

Predsjednik daje riječ Kati Cvitković (izvjestiteljici ove točke).

*Kata Cvitković -* Programom utroška sredstava naknade za zadržavanje nezakonito izgrađene zgrade u prostoru za 2024. planiraju se sredstava na temelju uplaćenog iznosa sredstava naknade za zadržavanje nezakonito izgrađene zgrade u prostoru u iznosu od 350,00 eura. Sredstva će se utrošiti za sanaciju pješačkih staza na području Općine.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava naknade za zadržavanje nezakonito izgrađene zgrade u prostoru za 2024.g.na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 11.**

**Prijedlog Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2024. g.**

Predsjednik daje riječ Kati Cvitković (izvjestiteljici ove točke).

*Kata Cvitković -* Programom se određuje korištenje sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2024. g. Ukupna sredstva se planiraju u iznosu od 124.730,00 eura (pojašnjava kako će se sredstva utrošiti). Za realizaciju programa zadužen je Općinski načelnik.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2024. g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 12.**

**Prijedlog Programa utroška sredstava od prodaje obiteljskih kuća u državnom vlasništvu na području Općine Tompojevci u 2024. godini**

Predsjednik daje riječ Kati Cvitković (izvjestiteljici ove točke).

*Kata Cvitković -* Od prodaje obiteljskih kuća u državnom vlasništvu na području Općine Tompojevci u 2024. godini planiraju se sredstva u iznosu od 3.780,00 eura (na bazi prošle godine), ukoliko se plan ostvari koristit će se za stambeno zbrinjavanje - sufinanciranje kupovine i gradnje prve nekretnine za stanovanje na području Općine Tompojevci, u skladu s posebnom odlukom Općinskog vijeća Općine Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa utroška sredstava od prodaje obiteljskih kuća u državnom vlasništvu na području Općine Tompojevci u 2023. godini na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 13.**

**Prijedlog Programa socijalne skrbi za 2024. godinu**

Predsjednik daje riječ Kati Cvitković (izvjestiteljici ove točke).

*Kata Cvitković -* Ovim Programom socijalne skrbi, na temelju Zakona o socijalnoj skrbi, planirana su sredstva za sljedeće aktivnosti: Pomoć za podmirenje troškova stanovanja (pravo na ovu vrstu pomoći, temeljem Zakona o socijalnoj skrbi ostvaruju korisnici zajamčene minimalne naknade), ostale pomoći obiteljima i kućanstvima (pojašnjeno da Program sadrži sve stavke koje su i do sada bile u provedbi). Planirana vrijednost programa je 25.050,00 eura.

Predsjednik otvara raspravu.

Tomislav Panenić – da se iznađe mogućnost sufinanciranja prijevoza studentima (pojašnjava zašto).

Općinski načelnik – na neki način smo već pomogli studentima, jer je stipendija porasla za 20,00 eura i sada iznosi 120,00 eura.

Tomislav Panenić – ne putuju svi, a svi dobiju stipendiju.

Predsjednik zatvara raspravu i daje Prijedlog Programa socijalne skrbi za 2024. godinu na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 14.**

**Prijedlog Programa javnih potreba u kulturi za 2024. g.**

Predsjednik daje riječ Kati Cvitković (izvjestiteljici ove točke).

*Kata Cvitković* - u Programu javnih potreba u kulturi za 2024. g., predviđena su sredstva za kulturno umjetnički amaterizam, kulturne manifestacije i sufinanciranje projekta „Bibliobus“. Ukupna vrijednost Programa iznosi 9.330,00 eura. Sredstva će se dodjeljivati putem natječaja (osim bibliobusa).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa javnih potreba u kulturi za 2024. g**.** na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 15.**

**Prijedlog Programa javnih potreba u sportu za 2024. g.**

Predsjednik daje riječ Kati Cvitković (izvjestiteljici ove točke).

*Kata Cvitković* - U Programu javnih potreba u sportu za 2024. godinu, predviđena su sredstva za redovan rad nogometnih klubova i ostalih sportskih udruga, sredstva za održavanje sportskih priredbi i po prvi puta sredstva za školu nogometa za mlađe uzraste. Ukupna vrijednost Programa je 16.830,00 eura. Sredstva će se dodjeljivati putem natječaja.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Programa javnih potreba u sportu za 2024. g**.** na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 16.**

**Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2024. g.**

Predsjednik daje riječ Kati Cvitković (izvjestiteljici ove točke).

*Kata Cvitković –* Sredstva za rad političkih stranaka i nezavisnih vijećnika/ca u Općinskom vijeću za 2023. godinu planirana su u općinskom proračunu u 2024.g. Za svakog člana Općinskog utvrđuje se mjesečni iznos sredstava od 13,00 eura, a za svakog člana Općinskog vijeća podzastupljenog spola (žene) utvrđuje se mjesečni iznos od 14,30 eura. Nezavisni vijećnik Robert Mesaroš se odrekao naknade.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2024 g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 17.**

**Prijedlog Proračuna Općine Tompojevci za 2024. i projekcije za 2025. i 2026. g.**

Predsjednik daje riječ Mariji Filipović (izvjestiteljici ove točke).

*Marija Filipović* –Planirani prihodi za 2024. g iznose 3.203.348,00 eura (pojašnjava). Planirani rashodi iznose 3.767.348,00 eura (pojašnjava). Budući da su planirani prihodi manji u odnosu na rashode manjak prihoda će se pokriti iz kredita u iznosu od 564.000,00 eura. Uz proračun se donose i projekcije za 2025. i 2026. Prihodi i rashodi za 2025. godinu iznose 2.350.877,00 eura, a za 2026. godinu prihodi i rashodi iznose 1.431.872,00 eura. Prihodi i rashodi su prikazani u općem i posebno dijelu proračuna, a sastavni dio proračuna je i obrazloženje koje je priloženo uz proračun.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Proračuna Općine Tompojevci za 2024. i projekcije za 2025**.** i 2026**.** g. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 18.**

**Prijedlog Odluke o izvršenju Proračuna Općine Tompojevci za 2024. god**

Predsjednik daje riječ Kati Cvitković (izvjestiteljici ove točke).

*Kata Cvitković* - Sukladno Zakonu o proračunu ovom Odlukom uređuje se struktura prihoda i primitaka te rashoda i izdataka Proračuna općine Tompojevci za 2024., njegovo izvršavanje, opseg zaduživanja i jamstava, upravljanje financijskom i nefinancijskom imovinom, te druga pitanja u izvršavanju Proračuna (dodatno pojasnila).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o izvršenju Proračuna Općine Tompojevci za 2024. god. na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 19.**

**Prijedlog Odluke o kratkoročnom zaduženju Općine Tompojevci**

Predsjednik daje riječ Općinskom načelniku.

*Općinski načelnik –* radi se o dozvoljenom minusu do 135.000,00 eura na rok od 12 mjeseci čisto da bi se moglo prebroditi razdoblje, ako u nekom trenutku dođe na naplatu više situacija (dodatno pojašnjava iznos od 135.000,00 eura i uvjete banke koji u trenutku slanja materijala još nisu bili poznati). Ako bude potrebe će se koristiti, kao i dozvoljeni minus.

Predsjednik otvara raspravu.

Zlatko Potočki – boji se da se ne ponovi povijest (kad je računi bio blokiran - pojašnjava) to nećemo moći zatvoriti financijski.

Tomislav Panenić – zašto ne idemo u stvarno kreditno zaduženje, a ne kratkoročno, kad već znamo koji su projekti i kolika je njihova vrijednost.

Općinski načelnik odgovara da je kratkoročno zaduženje puno brže, odnosno dugoročno se ne možemo zadužiti u tako kratkom vremenu, a znamo kako funkcionira minus, ne vidi nikakvu nepoznanicu, a ako bude potrebe ići ćemo i u dugoročno zaduživanje (ako se budu realizirali neki planirani projekti). Ne želi da ga se stavlja u isti kontekst s prethodnicima i sa njihovim poslovanjem, ovdje on stavlja svoj potpis na ugovor i za to odgovara (ponovo pojašnjava razloge kratkoročnog zaduženja i dugoročnog zaduženja koje je planirano i proračunom koji se usvojio jednoglasno). Tomislav Panenić se ponovo uključuje u raspravu i kaže da je proračun skup želja, a provedba je nešto drugo i da se ne bi trebalo tako komunicirati.

Predsjednik zatvara raspravu i daje Prijedlog Odluke o kratkoročnom zaduženju Općine Tompojevci na glasanje, te konstatira da je **sa 7 glasova „ZA“, bez glasa „PROTIV“, i dva glasa „SUZDRŽAN“ (Tomislav Panenić i Zlatko Potočki) prijedlog usvojen.**

**Točka 20.**

**Prijedlog Odluke o visini grobnih naknada**

Predsjednik daje riječ Općinskom načelniku.

*Općinski načelnik –* u prijedlogu su navedi iznosi koji bi se trebali mijenjati, povećanje se predlaže iz razloga što su troškovi održavanja groblja otišli gore (pojašnjava), a i zahtjevi mještana su se povećali (jedan od njih je i postavljanje videonadzora na groblja).

Predsjednik otvara raspravu.

Tomislav Panenić – uvijek je bilo puno rasprave oko groblja, ovo je ušlo nenadano, neopravdano, veliki udarac na građane, uvijek smo gledali da budemo socijalni.

Zlatko Potočki – treba grobna naknada da se groblje može održavati, ali tolika razlika je previše.

Općinski načelnik – visina naknade ide gore i to sa 20,00 kuna na 10,00 eura godišnje, misli da to nije puno, komunicirao je s mještanima i oni se slažu s predloženom cijenom, ulaganja će biti veća, a što se tiče socijalnog stajališta, plaće su također rasle (pojašnjava koliki je bio minimalac kad se donosila prošla odluka, a koliki je danas). Tomislav Panenić kaže da on nije sudjelovao u toj komunikaciji.

Predsjednik zatvara raspravu i daje Prijedlog Odluke o visini grobnih naknada na glasanje, te konstatira da je **sa 6 glasova „ZA“, tri glasa „PROTIV“ (Tomislav Panenić, Zlatko Potočki i Dejan Ljikar), i bez glasa „SUZDRŽAN“ prijedlog usvojen.**

**Točka 21.**

**Prijedlog Odluke o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci**

Predsjednik daje riječ Općinskom načelniku.

*Općinski načelnik –* minimalna plaća u RH ide gore, mi imamo djelatnika koji su bili na minimalnoj plaći, sukladno povećanju minimalca povećava se plaća i za to radno mjesto, pa tako proporcionalno i za sva ostala radna mjesta.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 22.**

**Prijedlog Odluke o izmjeni i dopuni Odluke o plaći i naknadi Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci**

Predsjednik daje riječ Općinskom načelniku.

*Općinski načelnik* – kao i u prethodnoj točki kako je navedeno, proporcionalno će se povećanje odraziti i na općinskog načelnika, koji na poslu provodi puno radno vrijeme i na svojoj dužnosti 24 sata.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o izmjeni i dopuni Odluke o plaći i naknadi Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 23.**

**Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Tompojevci**

Predsjednik daje riječ Općinskom načelniku.

Općinski načelnik - na raspisani natječaj za kč. br. 1756 - dio, k.o. Čakovci zaprimljene su tri ponude, najpovoljnija je ponuda Tomislava Kovačića iz Bokšića u iznosu od 302,00 eura (za kč. br. 254 - dio u k.o Tompojevcima 345,12 m2, nije došla niti jedna ponuda9.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Tompojevci na glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 24.**

**Analiza stanja sustava civilne zaštite na području Općine Tompojevci u 2023.g.**

Predsjednik (kao izvjestitelj ove točke) - člankom 17. stavak 1. Zakona o sustavu civilne zaštite definirano je da predstavnička tijela jedinica lokalne i područne (regionalne) samouprave na prijedlog izvršnog tijela u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje (pojasnio što Analiza sustava CZ u 2023. godinu sadržava). Na kraju je zahvalio Stožeru civilne zaštite Općine Tompojevci, vatrogascima, HGSS-u, i svima ostalima koji su sudjelovali u čišćenju naših mjesta nakon olujnog nevremena u srpnju mjesecu ove godine.

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Analizu stanja sustava civilne zaštite na području Općine Tompojevci u 2023.g. na glasanje, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ Analiza jednoglasno usvojena.**

**Točka 25.**

**Godišnji plan razvoja sustava civilne zaštite na području Općine Tompojevci za 2024. g**

Predsjednik (izvjestitelj ove točke) - Godišnji plan razvoja sustava civilne zaštite Općine Tompojevci za 2024. godinu ima za cilj integriranje političkih, ekonomskih, sigurnosnih, infrastrukturalnih, socijalnih, društvenih i drugih procesa radi sprječavanja ili smanjenja ugroza i vjerojatnosti od bilo kojeg rizika (pojasnio sadržaj Plana).

Predsjednik otvara raspravu.

Obzirom da se nitko nije javio za riječ, Predsjednik zatvara raspravu i daje Godišnji plan razvoja sustava civilne zaštite na području Općine Tompojevci za 2024. gna glasanje, te konstatira da je **sa 9 glasova „ZA“, bez glasa „PROTIV“, i bez glasa „SUZDRŽAN“ Godišnji plan jednoglasno usvojen.**

Na kraju sjednice predsjednik Općinskog vijeća zahvalio svima na suradnji i čestitao nadolazeće blagdane.

Sjednica završila u 13,15 sati.

KLASA: 021-05/21-01/15

URBROJ: 2196-26-02-23-38

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac